Diari Oficial de la Generalitat Valenciana


Sumari del DOGV 8047, del 24-05-2017 (2017/3761)

Notificació de la sentència dictada en el procediment de divorci contenciós número 1252/2016.
---------------------------------------------------------------------------------------------

### Dades del document

Número de DOGV
:   8047

Data del DOGV
:   24-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3761


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1252/2016. [2017/3761]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001252/2016, seguides a instàncies de Luz América Fernández Columba contra Juan Carlos Yucra Claros, en situació de rebel·lia i parador ignorat, en què, en data 28 d'abril d'enguany, s'ha dictat la sentència que té la part dispositiva que és com segueix:  
  
«Dispositiva  
Estime la demanada interposada per Luz América Fernández Columba contra Juan Carlos Yucra Claros, i dispose el divorci i la dissolució del matrimoni format per ambdós, que, a més de les conseqüències inherents a aquesta declaració, es regirà per les mesures següents:  
  
1. Amb el manteniment de la pàtria potestat compartida, atorgue a la mare, Luz América Fernández Columba, la guarda i custòdia del fill menor d'edat, J. I. S. Y. F., i l'exercici en exclusiva de la pàtria potestat, incloent-hi la facultat d'efectuar els tràmits relacionats amb l'educació del menor i l'obtenció de passaport, si bé la progenitora haurà de comunicar al pare o, si no el troba, comunicar al jutjat la data d'anada i tornada i la destinació dels viatges que realitze amb el menor fora del territori nacional.  
2. Atribuïsc a l'esposa demandant i al fill del matrimoni l'ús de l'habitatge familiar mentre estiga en vigor el contracte d'arrendament, així com el parament domèstic.  
3. Les visites entre el menor i el demandat queden suspeses fins que no s'inste la represa a través del procediment de modificació de mesures.  
4. Declare l'obligació de l'espòs d'abonar mensualment, en concepte de contribució als aliments del seu fill menor, la quantitat de cent cinquanta (150) euros mensuals, suma que haurà d'ingressar de bestreta, dins dels cinc primers dies de cada mes, en el compte que indique l'esposa, quantitat que s'incrementarà anualment de conformitat amb l'índex de preus de consum que publique l'organisme estatal competent.  
5. Ambdós cònjuges abonaran a mitges l'import de les despeses extraordinàries del seu fill que siguen necessàries o consensuades.  
  
No pertoca fer un pronunciament exprés sobre la imposició de costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Juan Carlos Yucra Claros, en situació de rebel·lia i parador ignorat, expedisc i firme aquest edicte.  
  
València, 3 de maig de 2017.- La lletrada de l'Administració de justícia: Alicia Ordeig Rabadán.